CELEX: 62016CA0101
Language: hu
Date: 2017-10-19 00:00:00
Title: C-101/16. sz. ügy: A Bíróság (második tanács) 2017. október 19-i ítélete (a Curtea de Apel Cluj [Románia] előzetes döntéshozatal iránti kérelme) – SC Paper Consult SRL kontra Direcţia Regională a Finanţelor Publice Kolozsvár, Administraţia Judeţeană a Finanţelor Publice Bistriţa Năsăud (Előzetes döntéshozatal — Adózás — Hozzáadottérték-adó (héa) — 2006/112/EK irányelv — Levonási jog — A gyakorlás feltételei — 273. cikk — Nemzeti intézkedések — Az adócsalás és adókikerülés elleni küzdelem — Az adóhatóság által „inaktívnak” minősített adóalany által kiállított számla — A csalás veszélye — A levonási jog megtagadása — Arányosság — Annak megtagadása, hogy figyelembe vegyék a csalásra vagy adóbevétel-kiesésre vonatkozó bizonyítékok hiányát — A meghozandó ítélet időbeli hatályának a korlátozása — Hiány)

11.12.2017   
            
            
               HU
            
            
               Az Európai Unió Hivatalos Lapja
            
            
               C 424/3
            
         A Bíróság (második tanács) 2017. október 19-i ítélete (a Curtea de Apel Cluj [Románia] előzetes döntéshozatal iránti kérelme) – SC Paper Consult SRL kontra Direcţia Regională a Finanţelor Publice Kolozsvár, Administraţia Judeţeană a Finanţelor Publice Bistriţa Năsăud
   (C-101/16. sz. ügy) (1)
   
   ((Előzetes döntéshozatal - Adózás - Hozzáadottérték-adó (héa) - 2006/112/EK irányelv - Levonási jog - A gyakorlás feltételei - 273. cikk - Nemzeti intézkedések - Az adócsalás és adókikerülés elleni küzdelem - Az adóhatóság által „inaktívnak” minősített adóalany által kiállított számla - A csalás veszélye - A levonási jog megtagadása - Arányosság - Annak megtagadása, hogy figyelembe vegyék a csalásra vagy adóbevétel-kiesésre vonatkozó bizonyítékok hiányát - A meghozandó ítélet időbeli hatályának a korlátozása - Hiány))
   (2017/C 424/04)
   Az eljárás nyelve: román
   
      A kérdést előterjesztő bíróság
   
   Curtea de Apel Cluj
   
      Az alapeljárás felei
   
   
      Felperes: SC Paper Consult SRL
   
      Alperesek: Direcţia Regională a Finanţelor Publice Kolozsvár, Administraţia Judeţeană a Finanţelor Publice Bistriţa Năsăud
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelvet úgy kell értelmezni, hogy azzal ellentétes az olyan nemzeti szabályozás, mint amelyről az alapügyben szó van, amely megtagadja a hozzáadottérték-adó levonásához való jogot valamely adóalanytól azzal az indokkal, hogy a költséget és a hozzáadottérték-adót külön feltüntető számla ellenében számára szolgáltatást nyújtó gazdasági szereplőt inaktívnak minősítette valamely tagállam adóhatósága, mivel ezen inaktívvá minősítés ezen államban nyilvános, és valamennyi adóalany által könnyen hozzáférhető az interneten, amennyiben a levonási jog e megtagadása következetes és végleges, és nem teszi lehetővé a csalás vagy az adóbevétel-kiesés hiányának bizonyítását.
   
      (1)  HL C 175., 2016.5.17.